3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

สายธุรกิจชำแหละและแปรรูปเนื้อไก่

สายธุรกิจชำแหละไก่และแปรรูปเนื้อไก่ดำเนินการโดยบริษัท จีเอฟพีที จำกัด (มหาชน) ซึ่งเป็นบริษัทแม่ของกลุ่ม ผลิตภัณฑ์ของบริษัท คือ ชิ้นส่วนไก่สดและไก่สุก รวมทั้งผลพลอยได้จากการชำแหละไก่ โดยที่บริษัทมีช่องทางการจัดจำหน่ายทั้งในประเทศและต่างประเทศ โดยคิดเป็นสัดส่วนร้อยละ 61 และร้อยละ 39 ตามลำดับ สภาวะการแข่งขันทางการตลาดของธุรกิจนี้แบ่งออกเป็น 2 ส่วนดังนี้

1)  ตลาดภายในประเทศ

คู่แข่งขันของบริษัท คือผู้ประกอบการโรงเชือดไก่ในประเทศ
ซึ่งบริษัทมีความได้เปรียบเนื่องจากบริษัททำธุรกิจครบวงจร คือตั้งแต่ผลิตอาหารสัตว์ เลี้ยงไก่
ชำแหละไก่ และแปรรูปสินค้า ทำให้บริษัทสามารถควบคุมคุณภาพของผลิตภัณฑ์
รวมทั้งควบคุมต้นทุนการผลิตของบริษัทได้อีกด้วย

2)  ตลาดต่างประเทศ

คู่แข่งขันของบริษัท คือผู้ผลิตเนื้อไก่รายใหญ่ของโลก เช่น สหรัฐอเมริกา บราซิล และจีน
ประเทศไทยจัดเป็นหนึ่งในผู้ผลิตเนื้อไก่รายใหญ่รายหนึ่ง และมีศักยภาพเพียงพอ
ที่จะแข่งขันกับประเทศคู่แข่งได้ แต่ในปี 2551
ประเทศไทยยังคงมีการเกิดแพร่ระบาดของโรคไข้หวัดนก
ทำให้ผู้ส่งออกไม่สามารถส่งออกเนื้อไก่สดแช่แข็งไปยังต่างประเทศได้
แต่ยังคงสามารถส่งออกได้เฉพาะเนื้อไก่สุก

นอกจากนี้ บริษัท จีเอฟพีที จำกัด (มหาชน) ได้รับบัตรส่งเสริมการลงทุนจำนวน 3 ฉบับ
จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34, 36(1), 36(2) และมาตรา 37
สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8 ปี
และให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุน ไม่รวมค่าที่ดินและทุนหมุนเวียนมีกำหนดเวลา 8 ปี
นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- ----------- ------------------------------------- -------------- -----------
  บัตรส่งเสริมเลขที่   ลงวันที่       ประเภทกิจการที่ส่งเสริม                    วันที่เริ่มมีรายได้   วันหมดอายุ

  1056(1)/2545    23 มกราคม   ผลิตอาหารกึ่งสำเร็จรูปและสำเร็จรูปจากเนื้อไก่   3 กันยายน 2545  2 กันยายน
                  2545                                                             2553

  1776(2)/2545    11 ธันวาคม   ผลิตอาหารกึ่งสำเร็จรูปจากเนื้อไก่             21 มกราคม 2548 20 มกราคม
                  2545                                                             2556

  1699(3)/2547    25 สิงหาคม   ผลิตอาหารสำเร็จรูปจากเนื้อไก่               23 กรกฎาคม     22 กรกฎาคม
                  2547                                              2550           2558

  1565(3)/2550    28 มีนาคม    ผลิตอาหารสำเร็จรูปจากเนื้อไก่               26 ตุลาคม 2551  25 ตุลาคม
                  2550                                                             2559
  --------------- ----------- ------------------------------------- -------------- -----------

สายธุรกิจไก่ปู่ย่าพันธุ์

สายธุรกิจไก่ปู่ย่าพันธุ์ ดำเนินการโดยบริษัท จีพี บรีดดิ้ง จำกัด โดยเริ่มจากการเลี้ยงไก่ปู่ย่าพันธุ์
เพื่อผลิตลูกไก่พ่อแม่พันธุ์แล้วจำหน่ายลูกไก่พ่อแม่พันธุ์ให้กับ บริษัท ฟาร์มกรุงไทย จำกัด และบริษัท
กรุงไทยอาหารสัตว์ จำกัด (มหาชน) สภาวะการตลาดของธุรกิจนี้ มีการแข่งขันค่อนข้างมาก
แต่เนื่องจากบริษัทเป็นบริษัทย่อยในกลุ่มจีเอฟพีที ซึ่งทำธุรกิจครบวงจร
ทำให้บริษัทนี้ไม่เกิดสภาวะการแข่งขันกับบริษัทคู่แข่ง
เนื่องจากบริษัทขายลูกไก่พ่อแม่พันธุ์ให้กับบริษัทที่เกี่ยวข้องกัน

นอกจากนี้ บริษัท จีพี บรีดดิ้ง จำกัด
ซึ่งเป็นบริษัทย่อยได้รับบัตรส่งเสริมการลงทุนในกิจการผลิตลูกไก่พ่อแม่พันธุ์เนื้อประเภท 1.4
กิจการขยายพันธุ์สัตว์
จากคณะกรรมการส่งเสริมการลงทุนและได้สิทธิประโยชน์ตามพระราชบัญญัติส่งเสริมการลงทุน พ.ศ.
2520 ตามมาตรา 25, 26, 28, 31(1), 31(3), 31(4) และ 34 สิทธิประโยชน์ที่ได้รับ
รวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100
ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี บัตรส่งเสริมเลขที่
1932(2)/2548 นับแต่วันที่เริ่มมีรายได้จากการประกอบกิจการ ตามรายละเอียดดังนี้

  --------------- ----------- ------------------------- -------------- -----------
  บัตรส่งเสริมเลขที่   ลงวันที่       ประเภทกิจการที่ส่งเสริม        วันที่เริ่มมีรายได้   วันหมดอายุ

  1932(2)/2548    11 ตุลาคม    ผลิตลูกไก่พ่อแม่พันธุ์เนื้อ         9 กันยายน 2549  8 กันยายน
                  2548                                                 2557
  --------------- ----------- ------------------------- -------------- -----------

สายธุรกิจโรงฟักไข่

สายธุรกิจโรงฟักไข่ ดำเนินการโดยบริษัท ฟาร์มกรุงไทย จำกัด โดยซื้อลูกไก่พ่อแม่พันธุ์เนื้อจากฟาร์มไก่ปู่ย่าพันธุ์เพื่อนำมาเลี้ยงและผลิตลูกไก่เนื้อ และซื้อลูกไก่พ่อแม่พันธุ์ไข่จากต่างประเทศ เพื่อนำมาเลี้ยงและผลิตลูกไก่ไข่ ซึ่งเป็นผลิตภัณฑ์หลักของบริษัท โดยที่ลูกไก่เนื้อขายให้กับ บริษัท เอ็ม.เค.เอส. ฟาร์ม จำกัด และบริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อยของบริษัท จีเอฟพีที จำกัด (มหาชน) ส่วนลูกไก่ไข่ขายให้กับ บริษัท กรุงไทยอาหารสัตว์ จำกัด (มหาชน) และฟาร์มผู้เลี้ยงไก่ไข่ทั่วไป สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก แต่เนื่องจากบริษัทเป็นบริษัทย่อยในกลุ่มจีเอฟพีที ซึ่งทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

สายธุรกิจฟาร์มเลี้ยงไก่เนื้อ ดำเนินการโดยบริษัท เอ็ม.เค.เอส. ฟาร์ม จำกัด โดยรับซื้อลูกไก่เนื้อทั้งหมดจากบริษัท ฟาร์มกรุงไทย จำกัด นำมาเลี้ยงเองจนอายุครบประมาณ 41-43 วัน แล้วจึงขายไก่เนื้อต่อให้กับบริษัทแม่ คือ บริษัท จีเอฟพีที จำกัด (มหาชน) ดังนั้นผลิตภัณฑ์หลักของบริษัท คือ ไก่เนื้อ สภาวะการตลาดของบริษัทนี้ แทบจะไม่มีการแข่งขัน เนื่องจากลูกค้ารายใหญ่ของบริษัทคือ บริษัทแม่

บริษัท เอ็ม.เค.เอส.ฟาร์ม จำกัด ซึ่งเป็นบริษัทย่อยได้รับบัตรส่งเสริมการลงทุนจำนวน 7 ฉบับ จากคณะกรรมการส่งเสริมการลงทุน และได้สิทธิประโยชน์ตามพระราชบัญญัติส่งเสริมการลงทุน พ.ศ. 2520 ตามมาตรา 25, 26, 28, 31, 34 และมาตรา 37 สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ และภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100 ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี (บัตร

ส่งเสริมเลขที่ 1608(1)/2544, 1678(1)/2544, 1696(1)/2544, 1779(2)/2545 และ1632(2)/2546) นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------------------------------------------------------------------------
  บัตรส่งเสริมเลขที่   ลงวันที่        ประเภทกิจการที่ส่งเสริม      วันที่เริ่มมีรายได้   วันหมดอายุ
  --------------- ------------ ----------------------- -------------- ------------
  1608(1)/2544    24 กันยายน    เลี้ยงไก่เนื้อ               30 ตุลาคม 2544  29 ตุลาคม
                  2544                                                2552

  1678(1)/2544    25 ตุลาคม     เลี้ยงไก่เนื้อ               15 มกราคม 2545 14 มกราคม
                  2544                                                2553

  1696(1)/2544    6 พฤศจิกายน   เลี้ยงไก่เนื้อ               26 กรกฎาคม     25 กรกฎาคม
                  2544                                 2545           2553

  1779(2)/2545    12 ธันวาคม    เลี้ยงไก่เนื้อ               21 กุมภาพันธ์     20 กุมภาพันธ์
                  2545                                 2546           2554

  1632(2)/2546    11 พฤศจิกายน  เลี้ยงไก่เนื้อ               12 พฤษภาคม     11 พฤษภาคม
                  2546                                 2548           2556

  1571(2)/2551    6 มิถุนายน     เลี้ยงไก่เนื้อ               -              -
                  2551                                                

  1932(2)/2548    11 ตุลาคม     เลี้ยงไก่เนื้อ               -              -
                  2551                                                
  --------------------------------------------------------------------------------

สายธุรกิจอาหารสัตว์

สายธุรกิจอาหารสัตว์ ดำเนินการโดย บริษัท กรุงไทยอาหารสัตว์ จำกัด (มหาชน) ผลิตภัณฑ์หลักของบริษัทคือ อาหารสัตว์บกและอาหารสัตว์น้ำ อาหารสัตว์บกโดยเฉพาะอาหารไก่ จะขายให้กับบริษัท เอ็ม.เค.เอส. ฟาร์ม จำกัด บริษัท ฟาร์มกรุงไทย จำกัด และบริษัท จีพี บรีดดิ้ง จำกัด รวมทั้งผู้เลี้ยงสัตว์ทั่วไป ส่วนอาหารสัตว์น้ำ จะขายให้กับผู้เลี้ยงสัตว์น้ำทั่วไป สภาวะการแข่งขันธุรกิจอาหารสัตว์นี้ ไม่ค่อยรุนแรงมากนัก เนื่องจากร้อยละ 40 ขายให้กับบริษัทที่เกี่ยวข้องกัน ส่วนร้อยละ 60 ขายให้กับผู้เลี้ยงสัตว์อิสระทั่วไป ซึ่งบริษัทประกอบธุรกิจอาหารสัตว์มากว่า 20 ปี ทำให้ลูกค้ามั่นใจในคุณภาพของผลิตภัณฑ์ของบริษัท รวมทั้งบริษัทได้จัดให้มีนักวิชาการคอยให้คำปรึกษา ดูแล การเลี้ยงสัตว์ ซึ่งทำให้ลูกค้ามั่นใจในผลิตภัณฑ์ของบริษัทมากยิ่งขึ้น

บริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อย ได้รับบัตรส่งเสริมการลงทุนจำนวน 3 ฉบับ จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520 ตามมาตรา 25, 26, 28, 31, 34 และ 37 สิทธิประโยชน์ที่ได้รับรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับส่งเสริมมีกำหนดแปดปีนับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- ------------ ------------------------------ -------------- ------------
  บัตรส่งเสริมเลขที่   ลงวันที่        ประเภทกิจการที่ส่งเสริม             วันที่เริ่มมีรายได้   วันหมดอายุ

  1055(1)/2544    17 มกราคม    ผลิตอาหารสัตว์ประเภทอาหารกุ้ง       2 พฤษภาคม 2544 1 พฤษภาคม
                  2544                                                       2552

  1429(2)/2546    21 สิงหาคม    ผลิตไข่ไก่เชื้อ                     7 มิถุนายน 2549  6 มิถุนายน
                  2546                                                       2557

  1850(2)/2548    20 กันยายน    ผลิตอาหารสัตว์หรือส่วนผสมอาหารสัตว์   -              -
                  2548                                                       
  --------------- ------------ ------------------------------ -------------- ------------

สายธุรกิจอาหารแปรรูป

สายธุรกิจอาหารแปรรูป ดำเนินการโดยบริษัท จีเอฟ ฟูดส์ จำกัด ผลิตภัณฑ์หลักคือ ไส้กรอก
ซึ่งผลิตภัณฑ์จะอยู่ภายใต้เครื่องหมายการค้าของบริษัท ตลาดที่สำคัญของธุรกิจนี้คือ ตลาดสด
ตลาดพ่อค้าคนกลาง และตลาดห้างสรรพสินค้า บริษัทเผชิญกับสภาวะแข่งขันค่อนข้างรุนแรง
เนื่องจากการผลิตไส้กรอก บางส่วนจะใช้เศษเนื้อไก่ที่เกิดจากการตัดแต่งของผลิตภัณฑ์ที่ส่งออก
ซึ่งบริษัทมีคู่แข่งที่สำคัญ คือกลุ่มบริษัทที่เลี้ยงไก่ เพื่อการส่งออกเป็นหลัก

3.2 การตลาดและภาวะการแข่งขัน

สายธุรกิจชำแหละและแปรรูปเนื้อไก่

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทมีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

บริษัทมีนโยบายที่จะผลิตสินค้ามูลค่าเพิ่มเป็นสำคัญ
เนื่องจากต้นทุนการผลิตของไทยสูงกว่าคู่แข่งเล็กน้อย
ถ้าผลิตสินค้าธรรมดาอาจจะไม่สามารถแข่งขันประเทศอื่นได้ ดังนั้น
บริษัทจึงเน้นการผลิตไก่แปรรูปที่ต้องใช้แรงงานที่มีฝีมือให้มากขึ้น
ซึ่งประเทศอื่นที่เป็นคู่แข่งขันยังพัฒนาฝีมือได้ไม่ทัน หรือคู่แข่งในบางประเทศ
มีอัตราค่าจ้างแรงงานที่สูงไม่สามารถแข่งขันได้
ทำให้ผลิตภัณฑ์ของบริษัทยังคงสามารถแข่งขันได้ในตลาดต่างประเทศ

ลักษณะของลูกค้า

ลูกค้าในประเทศ สามารถแบ่งลักษณะของลูกค้าในประเทศได้เป็น 3 กลุ่มดังนี้

กลุ่มที่ 1 กลุ่มลูกค้าที่เป็นบริษัทย่อยและบริษัทร่วม ได้แก่ บริษัท จีเอฟ ฟูดส์ จำกัด
ซึ่งเป็นบริษัทย่อยของบริษัท จีเอฟพีที จำกัด (มหาชน)
รับซื้อเศษเนื้อที่เกิดจากการตัดแต่งสินค้าต่างประเทศ เพื่อนำไปผลิตไส้กรอก และบริษัทร่วมคือ
บริษัท แมคคีย์ ฟู้ด เซอร์วิสเซส (ประเทศไทย) จำกัด โดยมีสัดส่วนการซื้อคิดเป็นร้อยละ 3.58
และ 13.15 ของยอดขายในประเทศ ตามลำดับ โดยที่บริษัท แมคคีย์ ฟู้ด เซอร์วิสเซส
(ประเทศไทย) จำกัด รับซื้อเนื้อไก่เพื่อนำไปผลิตสินค้าส่งให้กับร้านแมคโดนัลด์ ทั่วประเทศ
อีกทั้งจำหน่ายให้กับร้านแมคโดนัลด์ ของประเทศญี่ปุ่น ฮ่องกง สิงคโปร์ และเกาหลี เป็นต้น

กลุ่มที่ 2 กลุ่มลูกค้าที่เป็นบริษัทผู้ผลิตสินค้าแปรรูปเนื้อไก่เพื่อการส่งออก
ซึ่งลูกค้ากลุ่มนี้จะรับซื้อชิ้นส่วนไก่ โดยมีสัดส่วนร้อยละ 30.89 ของยอดขายภายในประเทศ
แล้วนำไปแปรรูปเป็นอาหารสำเร็จรูป และกึ่งสำเร็จรูปเพื่อการส่งออก

กลุ่มที่ 3 กลุ่มลูกค้าที่เป็นพ่อค้าคนกลางรายย่อย ๆ
ซึ่งจะมารับสินค้าจากบริษัททุกวันเพื่อนำไปขายต่อผู้บริโภคอีกทอดหนึ่ง โดยมีสัดส่วนร้อยละ 52.38
ของยอดขายภายในประเทศ

ลูกค้าต่างประเทศ บริษัทส่งออกเนื้อไก่ไปยังต่างประเทศ ตลาดต่างประเทศที่สำคัญ ได้แก่ ญี่ปุ่น
ประเทศในกลุ่มสหภาพยุโรป ฮ่องกง และสิงคโปร์ เป็นต้น

กลุ่มลูกค้าเป้าหมาย

กลุ่มลูกค้าเป้าหมายของบริษัท คือ กลุ่มผู้บริโภคเนื้อสัตว์ทั้งในและต่างประเทศ

การจำหน่ายและช่องทางการจำหน่าย

การจำหน่าย

  ผลิตภัณฑ์ของบริษัท จีเอฟพีที จำกัด (มหาชน) มีการจำหน่ายทั้งภายในประเทศ และต่างประเทศ
  ภายใต้เครื่องหมายการค้า “GFPT” และเครื่องหมายการค้าของลูกค้า
  มีสัดส่วนแบ่งเป็นตลาดภายในประเทศร้อยละ 61 และตลาดต่างประเทศร้อยละ 39

ช่องทางการจำหน่าย

  ตลาดภายในประเทศ สินค้าส่วนใหญ่เป็นผลพลอยได้จากการชำแหละไก่ เช่น ขนไก่ หัวไก่
  เครื่องใน กระดูก เศษเนื้อเศษหนัง โดยผู้ซื้อส่วนหนึ่งเป็นพ่อค้าคนกลาง
  ซึ่งเข้ามารับสินค้าทุกวันเพื่อนำไปส่งแก่ผู้บริโภคอีกทีหนึ่ง
  และอีกส่วนหนึ่งเป็นสินค้าคุณภาพระดับส่งออก จำหน่าย
  ให้กับบริษัทที่เป็นผู้ผลิตสินค้าแปรรูปจากเนื้อไก่ โดยส่งออกอีกต่อหนึ่ง นอกจากนี้บริษัทย่อยคือ
  บริษัท จีเอฟ ฟูดส์ จำกัด เป็นผู้รับซื้อเนื้อไก่เพื่อนำไปผลิตไส้กรอก ส่วนบริษัทร่วมคือ บริษัท
  แมคคีย์ ฟู้ด เซอร์วิสเซส (ประเทศไทย) จำกัด จะนำไปผลิตเป็น ไก่ทอด เบอร์เกอร์ไก่ และ
  นักเก็ต เป็นต้น

  ตลาดต่างประเทศ บริษัท จีเอฟพีที จำกัด (มหาชน) ติดต่อขายสินค้าโดยตรงกับลูกค้า
  ซึ่งผู้นำเข้ารายใหญ่ คือ ประเทศญี่ปุ่นและกลุ่มประเทศในสหภาพยุโรป

(ข) สภาพการแข่งขันภายในอุตสาหกรรม

การแข่งขันภายในประเทศ ผู้ประกอบการโรงเชือดไก่ในประเทศโดยส่วนใหญ่
มักอยู่ในลักษณะที่ครบวงจรคือ มีธุรกิจอาหารสัตว์ ผลิตลูกไก่ และฟาร์มเลี้ยงไก่เป็นของตนเอง

สำหรับการแข่งขันของบริษัท จีเอฟพีที จำกัด (มหาชน)
เมื่อเปรียบเทียบกับคู่แข่งขันรายอื่นภายในประเทศจัดได้ว่าอยู่ในระดับแนวหน้ารายหนึ่ง
และมีธุรกิจครบวงจร คือ มีโรงงานอาหารสัตว์ มีฟาร์มเลี้ยงไก่ และโรงชำแหละไก่ การที่บริษัท
จีเอฟพีที จำกัด (มหาชน)
เป็นหนึ่งในบริษัทที่ครบวงจรย่อมจะได้เปรียบในการแข่งขันทั้งในด้านการควบคุมคุณภาพ
ความสามารถในการหาเนื้อไก่ป้อนเข้าโรงชำแหละ เนื่องจากมีฟาร์มเลี้ยงของตนเอง
รวมทั้งการปรับปรุงเทคนิคให้ทันสมัยและมีประสิทธิภาพและสามารถกำหนดปริมาณ
ให้สอดคล้องกับความต้องการของตลาด ได้อย่างมีประสิทธิภาพ

การแข่งขันในตลาดต่างประเทศ คู่แข่งที่สำคัญในการส่งออกเนื้อไก่สุกประกอบด้วย จีน
บราซิลและสหรัฐอเมริกา
ปัจจุบันการแข่งขันในตลาดส่งออกขึ้นอยู่กับความได้เปรียบของผู้ส่งออกในแต่ละประเทศ เช่น
ต้นทุนของสินค้า ค่าระวาง คุณภาพของสินค้า
ซึ่งประเทศไทยนับได้ว่ามีความได้เปรียบในเรื่องต้นทุนการผลิต คุณภาพ
ตลอดจนประสิทธิภาพในการพิจารณารูปแบบของสินค้าให้ตรงกับความต้องการของลูกค้า
ทำให้ไทยสามารถขยายตลาดส่งออกเพิ่มขึ้นทุกปี

ภาวะอุตสาหกรรมและสภาพการแข่งขันในอนาคต

สถานการณ์ในปี 2551

ภาวะการผลิต

ในปี 2551
ประเทศผู้นำในการผลิตไก่เนื้อส่วนใหญ่สามารถขยายการผลิตเพิ่มขึ้นแม้ว่าต้นทุนอาหารสัตว์จะสูงขึ้นค่อนข้างมากก็ตาม
ทั้งนี้เป็นผลเนื่องมาจากภาวะเงินเฟ้อในอัตราสูงในช่วงครึ่งแรกของปีทำให้ความต้องการบริโภคเนื้อไก่ซึ่งเป็นอาหารโปรตีนที่ราคาค่อนข้างต่ำโดยเปรียบเทียบเพิ่มขึ้นเพื่อทดแทนเนื้อสัตว์ประเภทอื่น
นอกจากนั้น ความใส่ใจด้านสุขภาพมากขึ้นของผู้บริโภคยังทำให้เกิดความต้องการบริโภคเนื้อไก่
ซึ่งเป็นเนื้อสัตว์ที่มีคอเลสเตอรอลต่ำเพิ่มมากขึ้นด้วย อย่างไรก็ตาม
ปัญหาการระบาดของไข้หวัดนกที่ยังเกิดขึ้นเป็นครั้งคราวในหลายประเทศก็ทำให้การผลิตและการส่งออกในประเทศที่ประสบปัญหาไม่อาจขยายตัวได้มากนัก

ในปี 2551 ปริมาณผลผลิตไก่เนื้อรวมของโลกมีประมาณ 71.773 ล้านตัน เพิ่มขึ้นจากปี 2550
ร้อยละ 5.3 โดยสหรัฐอเมริกายังคงเป็นประเทศผู้ผลิตไก่เนื้อรายใหญ่ที่สุดของโลก ตามมาด้วยจีน
บราซิล และกลุ่มสหภาพยุโรป ตามลำดับ

สหรัฐอเมริกาผลิตไก่เนื้อในปี 2551 ได้ประมาณ 16.677 ล้านตัน เพิ่มขึ้นจากปี 2550
ประมาณร้อยละ 2.9 ในขณะที่สาธารณรัฐประชาชนจีนซึ่งเป็นผู้ผลิตรายใหญ่อันดับ 2
มีปริมาณผลผลิตไก่เนื้อราว 12.650 ล้านตัน เพิ่มขึ้นจากปี 2550 ร้อยละ 11.4
ส่วนบราซิลซึ่งเป็นผู้ผลิตอันดับรองลงมาผลิตไก่เนื้อได้ประมาณ 10.895 ล้านตัน เพิ่มขึ้นจากปี 2550
ประมาณร้อยละ 5.7 และกลุ่มประเทศสหภาพยุโรปซึ่งเป็นผู้ผลิตรายใหญ่อันดับ 4
นั้นผลิตเพิ่มขึ้นจากปี 2550 ร้อยละ 1.8 คือผลิตได้ประมาณ 8.400 ล้านตัน

ในส่วนของประเทศไทยนั้น ในปี 2551 มีการเลี้ยงไก่เนื้อรวมทั้งสิ้นประมาณ 924 ล้านตัว
คิดเป็นผลผลิตไก่เนื้อราว 1.366 ล้านตัน เพิ่มขึ้นจากปี 2550 ร้อยละ 1.5
ซึ่งเป็นครั้งแรกนับตั้งแต่ปี 2547 ที่ปริมาณผลผลิตสูงเกิน 1.340 ล้านตัน
อันเป็นปริมาณสูงสุดที่เคยผลิตก่อนเกิดการระบาดของไข้หวัดนก

ภาวะการตลาด

ตลาดในประเทศ

แม้ว่าอัตราการเติบโตทางเศรษฐกิจของประเทศไทยจะไม่สูงนักเนื่องจากมีปัจจัยหลายประการมากระทบ
อาทิ ภาวะเศรษฐกิจถดถอยที่เริ่มต้นจากปัญหา subprime
ในสหรัฐอเมริกาและลุกลามมายังสหภาพยุโรปและญี่ปุ่นซึ่งล้วนเป็นตลาดสินค้าออกสำคัญของไทย
ตลอดจนการที่ราคาน้ำมันสูงขึ้นมากต่อเนื่องในช่วงครึ่งปีแรก
แต่ปริมาณความต้องการบริโภคผลิตภัณฑ์ไก่เนื้อในประเทศที่เคยลดลงประมาณร้อยละ 10.08 ในปี
2550 ได้ปรับสูงขึ้นโดยในปี 2551 มีปริมาณความต้องการประมาณ 1,360,000 ตัน เพิ่มขึ้นจากปี
2550 ซึ่งปริมาณบริโภคมีเพียง 883,000 ตัน ถึงร้อยละ 54.02
นอกจากนั้นปริมาณบริโภคผลิตภัณฑ์ไก่เนื้อเฉลี่ยต่อคนก็สูงขึ้นด้วย จากประมาณ 14.76
กิโลกรัมต่อคนต่อปีในปี 2550 เป็น 15.11 กิโลกรัมต่อคนต่อปีในปี 2551
ซึ่งถือได้ว่าเป็นแนวโน้มที่ดีสำหรับธุรกิจการเลี้ยงไก่เนื้อในประเทศไทย

ปริมาณความต้องการบริโภคผลิตภัณฑ์ไก่เนื้อในประเทศที่เพิ่มสูงขึ้นอย่างต่อเนื่องเช่นนี้
ส่วนหนึ่งมีสาเหตุเนื่องมาจากการที่ราคาเนื้อไก่ไม่สูงมากเมื่อเทียบกับผลิตภัณฑ์เนื้อสัตว์ชนิดอื่นๆ
ซึ่งภายใต้เงื่อนไขข้อจำกัดด้านงบประมาณการบริโภคภายใต้สถานการณ์ที่ต้องเผชิญทั้งเงินเฟ้อในอัตราสูงและเศรษฐกิจซบเซาเช่นที่เป็นอยู่นี้
การบริโภคผลิตภัณฑ์ไก่เนื้อถือได้ว่าเป็นทางเลือกหนึ่งที่เหมาะสมที่สุด นอกจากนั้น
ความใส่ใจในสุขภาพของผู้บริโภคจำนวนมากทำให้มีแนวโน้มว่าจะเลือกสรรบริโภคอาหารประเภทเนื้อสัตว์ที่มีไขมันต่ำเช่นเนื้อไก่มากขึ้น
ประกอบกับการแข่งขันและการเติบโตของธุรกิจฟาสต์ฟู้ดซึ่งส่วนหนึ่งต้องใช้ผลิตภัณฑ์ไก่เนื้อเป็นวัตถุดิบ
ก็มีส่วนช่วยทำให้ปริมาณความต้องการบริโภคผลิตภัณฑ์ไก่เนื้อภายในประเทศ เพิ่มสูงขึ้นอย่างมาก

การส่งออก

การส่งออกผลิตภัณฑ์ไก่เนื้อของไทยในปี 2551 มีปริมาณรวมทั้งสิ้นประมาณ 384,000 ตัน
เพิ่มขึ้นจากปี 2550 ร้อยละ 15.32 และคิดเป็นมูลค่าการส่งออกรวม ราว 50,123 ล้านบาท
ซึ่งเพิ่มขึ้นจากปี 2550 ถึงร้อยละ 34.34
สาเหตุที่อัตราเพิ่มของมูลค่าส่งออกสูงกว่าอัตราเพิ่มของปริมาณส่งออกมากนี้เป็นเพราะราคาส่งออกที่เพิ่มสูงขึ้น

ในด้านของตลาดส่งออกนั้น ญี่ปุ่นเป็นตลาดส่งออกผลิตภัณฑ์ไก่เนื้อที่สำคัญที่สุด โดยในปี 2551
ประเทศไทยส่งออกผลิตภัณฑ์ไก่เนื้อไปยังญี่ปุ่นประมาณ 175,000 ตัน ซึ่งเพิ่มขึ้นถึงประมาณร้อยละ
21.51 เมื่อเทียบกับปีที่ผ่านมา แต่สัดส่วนการส่งออกลดลงจากร้อยละ 48.89
ของปริมาณส่งออกผลิตภัณฑ์ไก่เนื้อรวมในปี 2550 เป็นร้อยละ 45.58 ในปี 2551
ส่วนตลาดสหภาพยุโรปซึ่งเป็นตลาดอันดับ 2 ของไทยนั้น การส่งออกมีปริมาณ 174,000 ตัน
เพิ่มขึ้นจากปีที่ผ่านมาร้อยละ 9.12 และคิดเป็นสัดส่วนร้อยละ 45.32
ของปริมาณส่งออกผลิตภัณฑ์ไก่เนื้อรวม

การเติบโตของตลาดส่งออกในญี่ปุ่นส่วนหนึ่งเป็นผลมาจากการบรรลุข้อตกลงหุ้นส่วนเศรษฐกิจไทย-ญี่ปุ่น
(JTEPA) ทำให้อัตราภาษีนำเข้าไก่แปรรูปจากประเทศไทยในปี 2551 ลดลงเหลือร้อยละ 5.0
นอกจากนั้น
จีนซึ่งเป็นคู่แข่งสำคัญในสินค้าประเภทผลิตภัณฑ์ไก่แปรรูปในตลาดญี่ปุ่นก็ประสบปัญหาด้านสุขอนามัยจากการที่ญี่ปุ่นตรวจพบสารตกค้างจากยาสัตว์ต้องห้ามในเนื้อไก่แปรรูปจากจีนทำให้มีการใช้มาตรการตรวจตราอย่างเข้มงวดและผู้นำเข้าญี่ปุ่นเปลี่ยนมานำเข้าจากไทยทดแทน

ส่วนการเติบโตในตลาดสหภาพยุโรปนั้นเป็นผลมาจากการบรรลุข้อตกลงระหว่างไทยและสหภาพยุโรปเกี่ยวกับโควต้าการนำเข้าซึ่งสหภาพยุโรปอนุมัติให้โควต้าไก่ปรุงสุกจากประเทศไทย
จำนวน 160,033 ตันจากโควต้ารวม 250,953 ตัน
โควต้าที่ไทยได้รับนี้สูงกว่าการนำเข้าไก่ปรุงสุกเฉลี่ยจากประเทศไทยในอดีตและสหภาพยุโรปยังลดภาษีนำเข้าไก่ปรุงสุกในโควต้าจากร้อยละ
10.9 เป็นร้อยละ 8 ด้วย โดยอัตราภาษีนำเข้านอกโควต้าคือ 1,024 ยูโรต่อตัน
นอกจากนั้นการที่สหภาพยุโรปยอมให้ปรับราคาจำหน่ายเพิ่มได้ประมาณร้อยละ 10
ตามต้นทุนการผลิตที่เพิ่มขึ้นและการที่สินค้าจากจีนมีปัญหาด้านสุขอนามัยก็มีส่วนช่วยให้การส่งออกผลิตภัณฑ์ไก่เนื้อของไทยไปสหภาพยุโรปในปี
2551 เติบโตต่อไปได้

นอกจากตลาดหลักทั้ง 2 แล้ว การส่งออกไปยังตลาดอื่นๆ นั้นมีปริมาณการส่งออกในปี 2551
ประมาณ 35,000 ตัน ซึ่งเพิ่มขึ้นร้อยละ 16.52 เมื่อเทียบกับปีที่ผ่านมา
โดยเป็นผลจากความสำเร็จในการพยายามขยายตลาดใหม่ ๆ เพิ่มขึ้นทดแทน เช่น ตลาดสิงคโปร์
เกาหลีใต้ ฮ่องกง เวียดนาม และมาเลเซีย

แนวโน้มปี 2552

ภาวะการผลิต

ปริมาณการผลิตไก่เนื้อของไทยในปี 2552 มีแนวโน้มที่จะลดลงเล็กน้อยจากปี 2551
โดยคาดว่าปริมาณการเลี้ยงไก่เนื้อจะมีประมาณ 920 ล้านตัว คิดเป็นปริมาณผลผลิต 1.360 ล้านตัน
หรือลดลงจากปี 2551 ราวร้อยละ 0.44

การผลิตที่ลดลงนี้ส่วนหนึ่งเนื่องมาจากราคาวัตถุดิบอาหารสัตว์ที่ค่อนข้างสูง
ทำให้ต้นทุนการผลิตสูงตามไปด้วย
นอกจากนั้นปัญหาเศรษฐกิจถดถอยที่คาดว่าจะมีความรุนแรงและแพร่ขยายอย่างกว้างขวางทั้งในประเทศไทยและประเทศที่เป็นตลาดส่งออกหลัก
เช่น สหภาพยุโรปและญี่ปุ่น ก็มีผลทำให้การผลิตชะลอตัวลงด้วย อย่างไรก็ตาม
ถ้าเปรียบเทียบกับค่าเฉลี่ย 5 ปีย้อนหลัง (2547-2551) ซึ่งอยู่ที่ 1.181 ล้านตันแล้ว
ก็ยังถือได้ว่าปริมาณผลิตในปี 2552 ยังอยู่ในระดับสูงเพราะสูงกว่าค่าเฉลี่ยถึงประมาณร้อยละ
15.16
ทั้งนี้เนื่องจากความสามารถแข่งขันในตลาดส่งออกผลิตภัณฑ์แปรรูปจากเนื้อไก่ของประเทศไทยซึ่งมีคุณภาพและมาตรฐานสูงสามารถสนองตอบต่อความต้องการในต่างประเทศได้ดี
และจากการที่ราคาเนื้อไก่ยังค่อนข้างต่ำเมื่อเทียบกับราคาเนื้อสัตว์ประเภทอื่นๆ
ทำให้ความต้องการบริโภคเนื้อไก่ไม่เปลี่ยนแปลงมากนัก

อย่างไรก็ตาม
มีอุปสรรคและความเสี่ยงหลายประการที่อาจก่อให้เกิดผลกระทบทางลบต่อการผลิตและทำให้ผลผลิตลดลงต่ำกว่าที่คาดหมายได้
โดยเฉพาะอย่างยิ่งการที่ราคาน้ำมันอาจมีแนวโน้มกลับสูงขึ้นใหม่ซึ่งส่งผลกระทบต่อต้นทุนการผลิต
และปัญหาการระบาดของไข้หวัดนกซึ่งยังจำเป็นต้องมีการเฝ้าระวังอย่างต่อเนื่อง
นอกจากนั้นการที่ประเทศไทยยังจำเป็นต้องนำเข้าวัตถุดิบอาหารสัตว์จากต่างประเทศทำให้ต้นทุนการผลิตอาหารสัตว์อาจผันผวนได้ง่าย
เพราะขึ้นอยู่กับราคาในตลาดต่างประเทศที่ไม่แน่นอน
ถ้าหากราคาวัตถุดิบสูงก็จะทำให้ราคาอาหารสัตว์และต้นทุนการเลี้ยงไก่เนื้อสูงตามมาในที่สุด

ภาวะการตลาด

ตลาดผลิตภัณฑ์ไก่เนื้อภายในประเทศมีแนวโน้มว่าจะยังคงทรงตัวอยู่ในระดับใกล้เคียงกับปี 2551
โดยปริมาณบริโภคคาดว่าจะมีประมาณ 1.355 ล้านตัน ลดลงจากปี 2551 เพียงร้อยละ 0.36
ในขณะที่ปริมาณบริโภคเฉลี่ยต่อคนต่อปีจะอยู่ที่ 15.36 กิโลกรัม ซึ่งสูงกว่าปี 2551 ร้อยละ 1.66
ทั้งนี้
เนื่องจากการที่ผลิตภัณฑ์ไก่เนื้อจัดได้ว่าเป็นผลิตภัณฑ์เนื้อสัตว์ที่มีคุณค่าโปรตีนสูงแต่ราคาค่อนข้างต่ำโดยเปรียบเทียบ
ก็ทำให้การถดถอยของภาวะเศรษฐกิจส่งผลต่อความต้องการบริโภคผลิตภัณฑ์ไก่เนื้อเพียงเล็กน้อย

ส่วนด้านตลาดต่างประเทศนั้นมีแนวโน้มจะชะลอตัวลงเช่นกัน โดยคาดว่าจะมีการส่งออกประมาณ
362,000 ตัน คิดเป็นมูลค่า 44,326 ล้านบาทซึ่งลดลงกว่าปีที่ผ่านมาร้อยละ 5.73 และร้อยละ
11.56 ตามลำดับ ตลาดส่งออกสำคัญที่สุดยังคงเป็นตลาดญี่ปุ่นซึ่งคาดว่าจะส่งออกไปได้ 170,000
ตัน คิดเป็นสัดส่วนร้อยละ 46.96 ของตลาดส่งออกไก่เนื้อรวมในขณะที่ตลาดอันดับ 2
คือสหภาพยุโรปนั้น คาดว่าจะส่งออกไปได้ประมาณ 160,000 ตัน คิดเป็นสัดส่วนร้อยละ 44.20
ของปริมาณส่งออกทั้งหมด ปริมาณการส่งออกไปยังตลาดทั้ง 2 นี้คาดว่าจะลดลงจากปี 2551 ร้อยละ
2.86 และ 8.05 ตามลำดับ
อย่างไรก็ตามการที่ตลาดผลิตภัณฑ์ไก่เนื้อจะชะลอตัวหรือขยายตัวจริงเพียงใดนั้น
ขึ้นกับปัจจัยหลายประการที่อาจส่งผลทั้งทางบวกและทางลบ ได้แก่

ปัจจัยทางบวก

-   ถ้าหากประเทศไทยประสบความสำเร็จในการเจรจากับญี่ปุ่นและสหภาพยุโรปเพื่อให้ 2
    ประเทศคู่ค้าหลักดังกล่าวยอมรับการใช้ระบบคอมพาร์ทเมนท์ (compartmentalization)
    ในการเลี้ยงไก่เนื้อในประเทศไทย
    ก็จะเปิดโอกาสให้สามารถส่งออกไก่สดและแช่แข็งจากไทยไปจำหน่ายยังญี่ปุ่นและสหภาพยุโรปอีกครั้งหนึ่งแม้ปัญหาไข้หวัดนกจะยังไม่สามารถขจัดให้หมดไปโดยสิ้นเชิงได้ก็ตาม
    โดยในกรณีของสหภาพยุโรปนั้นได้อนุมัติโควตาไก่หมักเกลือแก่ประเทศไทยจำนวน 92,610
    ตันจากโควตารวม 264,245 ตัน และกำหนดอัตราภาษีนำเข้าในโควตาไว้ที่ร้อยละ 15.4
    แต่อัตราภาษีนำเข้านอกโควตาจะสูงมากคือ 1,300 ยูโรต่อตัน

-   หลังจากรัฐบาลไทยและญี่ปุ่นลงนามความตกลงหุ้นส่วนเศรษฐกิจระหว่างไทย-ญี่ปุ่น (JTEPA)
    เมื่อวันที่ 3 เมษายน 2550
    ญี่ปุ่นยอมเปิดเสรีตรวจโรงงานไก่ไม่จำกัดจำนวนจากที่เคยนโยบายจำกัดการรับรองโรงงานไก่แปรรูปของไทยไว้เพียง
    54 โรงงาน
    การที่ญี่ปุ่นรับรองโรงงานเพิ่มขึ้นนี้จะช่วยให้ไทยสามารถส่งออกเนื้อไก่ปรุงสุกไปยังญี่ปุ่นได้เพิ่มมากขึ้นในอนาคต
    นอกจากนั้นผลดีที่ตามมาอีกก็คือจะมีการลดอัตราภาษีนำเข้าไก่ปรุงสุกของญี่ปุ่นลงจากร้อยละ 6
    เหลือร้อยละ 3 ภายใน 5 ปี
    และมีแนวโน้มที่ผู้ผลิตอาหารสำเร็จรูปของญี่ปุ่นจะย้ายฐานการผลิตมาร่วมทุนกับผู้ส่งออกไก่ของไทย
    ทำให้คาดหมายได้ว่าการส่งออกไก่ปรุงสุกไปตลาดญี่ปุ่นจะขยายตัวได้ดีขึ้น

-   ความกดดันในการแข่งขันกับจีนผ่อนคลายลง
    เนื่องจากการบริโภคเนื้อไก่ภายในประเทศจีนเพิ่มมากขึ้นและสัดส่วนการส่งออกมีแนวโน้มลดลง
    โดยที่ผู้ผลิตในประเทศจีนหันมาเน้นการผลิตเพื่อตลาดในประเทศมากขึ้น
    นอกจากนั้นการที่ผลิตภัณฑ์ไก่เนื้อจากประเทศจีนมีปัญหามาตรฐานด้านสุขอนามัยได้ส่งผลกระทบต่อความเชื่อมั่นของผู้บริโภคในประเทศญี่ปุ่น
    จนทำให้ปรับลดการนำเข้าจากจีนลงและมีแนวโน้มที่จะนำเข้าจากประเทศไทยเป็นการทดแทน

-   การที่สหภาพยุโรปตกลงให้โควต้านำเข้าผลิตภัณฑ์เนื้อไก่ปรุงสุกแก่ประเทศไทยปีละ 160,033
    ตัน ซึ่งคิดเป็นร้อยละ 63.77 ของโควต้ารวมจำนวน 250,953 ตัน
    มีผลดีต่อการส่งออกไปสหภาพยุโรปเป็นอย่างมากเนื่องจากโควต้าที่ให้นั้นสูงกว่าปริมาณนำเข้าเฉลี่ยจากประเทศไทย
    ทำให้ในระยะแรกนี้จะไม่มีปัญหาโควต้าไม่เพียงพอ
    นอกจากนั้นสหภาพยุโรปยังลดภาษีนำเข้าในโควต้าลงจากร้อยละ 10.9 เป็นร้อยละ 8 ด้วย
    ทำให้ศักยภาพในการแข่งขันของไทยสูงขึ้น

ปัจจัยทางลบ

-   ราคาวัตถุดิบอาหารสัตว์ที่มีแนวโน้มสูงขึ้น
    ทั้งที่เป็นผลจากการสูงขึ้นของต้นทุนพลังงานในการผลิตและที่เป็นผลจากการนำวัตถุดิบอาหารสัตว์บางประเภทไปใช้ในการผลิตแก๊สโซฮอลล์และไบโอดีเซลเพื่อเป็นพลังงานทดแทนมากขึ้นจนเกิดความขาดแคลน
    ต้นทุนอาหารสัตว์ที่สูงขึ้นทำให้ต้นทุนการเลี้ยงไก่มีแนวโน้มที่จะสูงขึ้นตาม
    ซึ่งนอกจากจะเป็นผลให้ศักยภาพการแข่งขันในตลาดโลกลดลงแล้ว
    การที่ราคาขายผลิตภัณฑ์ไก่เนื้อต้องสูงขึ้นตามต้นทุน
    ก็อาจทำให้ความต้องการซื้อขยายตัวน้อยลงหรืออาจถึงกับลดลงได้

-   ความรุนแรงของปัญหา subprime ที่เกิดในสหรัฐฯ
    ซึ่งเป็นต้นเหตุนำไปสู่การเกิดวิกฤตเศรษฐกิจครั้งใหม่ของโลก
    เป็นผลให้การเติบโตทางเศรษฐกิจและอำนาจซื้อของผู้บริโภคในประเทศที่เป็นลูกค้าหลักลดน้อยลง
    ความตกต่ำทางเศรษฐกิจที่อาจเกิดขึ้นนี้ย่อมส่งผลทางลบต่อการส่งออกสินค้าทุกประเภทจากประเทศไทยรวมทั้งผลิตภัณฑ์ไก่เนื้อด้วย

-   การที่สหภาพยุโรปกำหนดโควต้านำเข้าไว้ตายตัวนั้น
    แม้จะเป็นผลดีในระยะแรกเนื่องจากโควต้านำเข้าไก่ปรุงสุกที่ไทยได้รับจะค่อนข้างสูง
    แต่ถ้าหากปริมาณนำเข้านี้ขยายตัวต่อไประยะหนึ่งก็จะถึงจุดที่ไม่อาจนำเข้าไก่ปรุงสุกจากไทยเพิ่มได้เพราะการนำเข้านอกโควต้านั้นต้องเสียภาษีในอัตราสูงถึง
    1,024 ยูโรต่อตัน
    นอกจากนั้นการที่สหภาพยุโรปให้โควต้านำเข้าไก่หมักเกลือจากประเทศไทยเป็นจำนวน
    92,610 ตันนั้นแม้ว่าปัจจุบันจะยังไม่มีการนำเข้าตามโควต้านี้
    แต่ถ้าสามารถบรรลุข้อตกลงเรื่องการใช้ระบบคอมพาร์ทเมนท์ทำให้มีการนำเข้าไก่หมักเกลือจากประเทศไทยได้อีก
    โควต้าที่ไทยได้รับนี้จะค่อนข้างน้อยเพราะเป็นเพียงประมาณครึ่งหนึ่งของการนำเข้าจากไทยในอดีตเท่านั้น

-   การที่ยังคงตรวจพบการระบาดของไข้หวัดนกแม้จะไม่ได้เกิดในวงกว้าง
    แต่ก็ทำให้ยังไม่สามารถส่งออกไก่สดแช่เย็นและแช่แข็งได้
    และทำให้ไทยต้องเสียเปรียบคู่แข่งอย่างบราซิลซึ่งยังไม่ปรากฏปัญหาการระบาดของไข้หวัดนกในประเทศแต่อย่างใด

สัดส่วนการส่งออกผลิตภัณฑ์ไก่เนื้อของไทยในตลาดต่างประเทศ

เปรียบเทียบระหว่างปี 2550-2552

+-----------+--------+--------+--------+--------+--------+---------+
| ตลาด      | 2550   |        | 2551   |        | 2552   |         |
+-----------+--------+--------+--------+--------+--------+---------+
|           | ปริมาณ  | สัดส่วน  | ปริมาณ  | สัดส่วน  | ปริมาณ  | สัดส่วน   |
|           |        |        |        |        |        |         |
|           | (ตัน)   | (      | (ตัน)   | (      | (ตัน)   | (ร้อยละ) |
|           |        | ร้อยละ) |        | ร้อยละ) |        |         |
+-----------+--------+--------+--------+--------+--------+---------+
| ญี่ปุ่น       | 1      | 43.61  | 1      | 45.58  | 1      | 46.96   |
|           | 42,944 |        | 75,000 |        | 70,000 |         |
| สหภาพยุโรป |        | 47.44  |        | 45.32  |        | 44.20   |
|           | 1      |        | 1      |        | 1      |         |
| อื่น ๆ      | 55,492 | 8.95   | 74,000 | 9.12   | 60,000 | 8.84    |
|           |        |        |        |        |        |         |
|           | 29,333 |        | 35,000 |        | 32,000 |         |
+-----------+--------+--------+--------+--------+--------+---------+
| รวม       | 3      | 100.00 | 3      | 100.00 | 3      | 100.00  |
|           | 27,769 |        | 84,000 |        | 62,000 |         |
+-----------+--------+--------+--------+--------+--------+---------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2551 เป็นค่าประมาณการ

ปี 2552 เป็นค่าพยากรณ์

ปริมาณและมูลค่าการส่งออกผลิตภัณฑ์ไก่เนื้อของไทย

ปริมาณ: ตัน

มูลค่า: ล้านบาท

+-------+---------+---------+---------+----------+--------+---------+
| ปี     | ไก      |         | ไก่แปรรูป |          | รวม    |         |
|       | ่สดแช่แข็ง |         |         |          |        |         |
+-------+---------+---------+---------+----------+--------+---------+
|       | ปริมาณ   | มูลค่า    | ปริมาณ   | มูลค่า     | ปริมาณ  | มูลค่า    |
+-------+---------+---------+---------+----------+--------+---------+
| 2537  | 152,903 | 9,846   | 15,615  | 1,850    | 1      | 11,696  |
|       |         |         |         |          | 68,518 |         |
| 2538  | 149,935 | 9,662   | 26,276  | 3,088    |        | 12,750  |
|       |         |         |         |          | 1      |         |
| 2539  | 137,215 | 9,085   | 31,555  | 3,372    | 76,211 | 12,457  |
|       |         |         |         |          |        |         |
| 2540  | 151,120 | 10,951  | 41,114  | 4,951    | 1      | 15,902  |
|       |         |         |         |          | 68,770 |         |
| 2541  | 220,776 | 17,221  | 60,943  | 9,020    |        | 26,241  |
|       |         |         |         |          | 1      |         |
| 2542  | 211,675 | 14,817  | 61,924  | 8,669    | 92,234 | 23,486  |
|       |         |         |         |          |        |         |
| 2543  | 245,994 | 15,990  | 86,800  | 11,284   | 2      | 27,274  |
|       |         |         |         |          | 81,719 |         |
| 2544  | 320,779 | 23,096  | 117,018 | 15,212   |        | 38,308  |
|       |         |         |         |          | 2      |         |
| 2545  | 336,837 | 24,589  | 127,406 | 16,244   | 73,599 | 40,833  |
|       |         |         |         |          |        |         |
| 2546  | 388,913 | 28,105  | 157,074 | 19,763   | 3      | 47,868  |
|       |         |         |         |          | 32,794 |         |
| 2547  | 26,137  | 1,725   | 191,739 | 22,408   |        | 24,133  |
|       |         |         |         |          | 4      |         |
| 2548  | 96      | 6       | 265,023 | 30,478   | 37,797 | 30,484  |
|       |         |         |         |          |        |         |
| 2549  | 2,662   | 97      | 294,295 | 35,742   | 4      | 35,839  |
|       |         |         |         |          | 64,243 |         |
| 2550  | 11,052  | 522     | 322,471 | 36,791   |        | 37,313  |
|       |         |         |         |          | 5      |         |
| 2551  | 12,500  | 713     | 371,500 | 49,410   | 45,987 | 50,123  |
|       |         |         |         |          |        |         |
| 2552  | 11,900  | 620     | 350,100 | 43,706   | 2      | 44,326  |
|       |         |         |         |          | 17,876 |         |
|       |         |         |         |          |        |         |
|       |         |         |         |          | 2      |         |
|       |         |         |         |          | 65,119 |         |
|       |         |         |         |          |        |         |
|       |         |         |         |          | 2      |         |
|       |         |         |         |          | 96,957 |         |
|       |         |         |         |          |        |         |
|       |         |         |         |          | 3      |         |
|       |         |         |         |          | 33,523 |         |
|       |         |         |         |          |        |         |
|       |         |         |         |          | 3      |         |
|       |         |         |         |          | 84,000 |         |
|       |         |         |         |          |        |         |
|       |         |         |         |          | 3      |         |
|       |         |         |         |          | 62,000 |         |
+-------+---------+---------+---------+----------+--------+---------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2551 เป็นค่าประมาณการ ปี 2552 เป็นค่าพยากรณ์

สายธุรกิจโรงฟักไข่

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

บริษัทจำหน่ายลูกไก่พันธุ์เนื้อให้กับบริษัทที่เกี่ยวข้องกัน คือบริษัท เอ็ม.เค.เอส. ฟาร์ม จำกัด
และบริษัท กรุงไทยอาหารสัตว์ จำกัด (มหาชน) ส่วนลูกไก่พันธุ์ไข่จำหน่ายให้กับบริษัท
กรุงไทยอาหารสัตว์ จำกัด (มหาชน) และผู้เลี้ยงอิสระทั่วไปที่ทำฟาร์มเลี้ยงไก่ไข่
ดังนั้นจึงไม่ต้องใช้กลยุทธ์ในการแข่งขัน

ลักษณะของลูกค้าและกลุ่มลูกค้าเป้าหมาย

บริษัทขายลูกไก่พันธุ์เนื้อให้ลูกค้าเพียงสองราย คือบริษัท เอ็ม.เค.เอส. ฟาร์ม จำกัด และบริษัท
กรุงไทยอาหารสัตว์ จำกัด (มหาชน) ซึ่งเป็นบริษัทที่เกี่ยวข้องกัน
เนื่องจากผู้ถือหุ้นรายใหญ่เป็นผู้ถือหุ้นกลุ่มเดียวกัน สำหรับลูกไก่พันธุ์ไข่
มีส่วนหนึ่งที่จำหน่ายให้กับผู้เลี้ยงอิสระทั่วไป นอกนั้นจะจำหน่ายให้กับ บริษัท กรุงไทยอาหารสัตว์
จำกัด (มหาชน)

การจำหน่ายและช่องทางการจำหน่าย

บริษัทจำหน่ายให้กับลูกค้า คือ บริษัท เอ็ม.เค.เอส. ฟาร์ม จำกัด บริษัท กรุงไทยอาหารสัตว์
จำกัด (มหาชน) และผู้เลี้ยงอิสระทั่วไป

(ข) สภาพการแข่งขันภายในอุตสาหกรรม

สภาวะการตลาดของธุรกิจนี้ มีการแข่งขันค่อนข้างมาก
ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก
แต่เนื่องจากบริษัทในกลุ่มจีเอฟพีที ทำธุรกิจครบวงจร
ทำให้บริษัทนี้ไม่เกิดสภาวะการแข่งขันกับบริษัทคู่แข่ง
เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

บริษัทจำหน่ายไก่ใหญ่ทั้งหมดให้กับบริษัทแม่ คือ บริษัท จีเอฟพีที จำกัด (มหาชน)
ในการจำหน่ายผลิตภัณฑ์นั้น จะเห็นว่าบริษัทมีลูกค้าเพียงรายเดียว อีกทั้งยังจำหน่ายให้กับบริษัทแม่
ดังนั้นภาวะการแข่งขันจึงไม่เกิดขึ้น และกลยุทธ์ที่สำคัญคือการที่บริษัทมีความชำนาญ
และมีประสบการณ์มาหลายสิบปี ทำให้ลูกค้ามั่นใจในคุณภาพของสินค้า

ลักษณะของลูกค้า

ลูกค้าของบริษัทคือบริษัทแม่หรือบริษัท จีเอฟพีที จำกัด (มหาชน)

กลุ่มลูกค้าเป้าหมาย

กลุ่มลูกค้าเป้าหมายของบริษัท คือ บริษัทแม่

การจำหน่ายและช่องทางการจำหน่าย

บริษัทจำหน่ายในประเทศเพียงแห่งเดียว โดยจำหน่ายให้กับบริษัทแม่

(ข) สภาพการแข่งขันภายในอุตสาหกรรม

บริษัทไม่ต้องเผชิญกับสภาวะการแข่งขันในอุตสาหกรรม
เนื่องจากบริษัทจำหน่ายให้กับบริษัทแม่เพียงรายเดียว

สายธุรกิจอาหารสัตว์

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทมีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

ลักษณะของลูกค้า สามารถแบ่งได้ 2 กลุ่มดังนี้

กลุ่มที่ 1 ลูกค้าที่เป็นบริษัทที่เกี่ยวข้องกัน เนื่องจากมีผู้บริหารกลุ่มเดียวกัน ได้แก่ บริษัท
เอ็ม.เค.เอส. ฟาร์ม จำกัด บริษัท ฟาร์มกรุงไทย จำกัด และบริษัท จีพี บรีดดิ้ง จำกัด
ซึ่งรับซื้อเฉพาะอาหารไก่

กลุ่มที่ 2 ลูกค้าผู้เลี้ยงสัตว์ทั่วไป

กลุ่มลูกค้าเป้าหมาย

กลุ่มลูกค้าเป้าหมายคือ 60% คือกลุ่มผู้เลี้ยงสัตว์ในประเทศ และอีก 40% คือกลุ่มบริษัทที่เกี่ยวข้องกัน

การจำหน่ายและช่องทางการจำหน่าย

บริษัทจำหน่ายผลิตภัณฑ์อาหารสัตว์ ภายใต้เครื่องหมายการค้าของบริษัท ส่วนช่องทางการจำหน่าย
บริษัทจำหน่ายให้กับเกษตรกรผู้เลี้ยงสัตว์โดยตรง
และบริษัทที่เป็นพ่อค้าคนกลางเพื่อนำไปจำหน่ายให้กับผู้เลี้ยงสัตว์อีกทอดหนึ่ง

(ข) สภาพการแข่งขันภายในอุตสาหกรรม

ผู้ประกอบการผลิตอาหารสัตว์ในประเทศ มีผู้ประกอบการประมาณ 50 กว่าราย
มีการแข่งขันค่อนข้างรุนแรง สำหรับการแข่งขันของบริษัท กรุงไทยอาหารสัตว์ จำกัด (มหาชน)
มีการแข่งขันไม่รุนแรงมากนัก เนื่องจากรายได้จากการขายของบริษัทประมาณ 40%
ขายให้กับบริษัทที่เกี่ยวข้องกัน และการดำเนินธุรกิจเป็นแบบลักษณะครบวงจร คือ
มีโรงงานผลิตอาหารสัตว์ ฟาร์มผลิตลูกไก่พ่อแม่พันธุ์ ฟาร์มผลิตลูกไก่เนื้อ ฟาร์มผลิตไก่เนื้อ
และโรงเชือดไก่และแปรรูปเนื้อไก่ การที่มีฟาร์มเลี้ยงเป็นของตนเอง
ทำให้มีความได้เปรียบในด้านการแข่งขัน นอกจากนี้ บริษัทได้ดำเนินธุรกิจมาเป็นเวลานาน
จนจัดได้ว่าอยู่ในระดับแนวหน้ารายหนึ่ง อีกทั้งบริษัทมีประสบการณ์มานานกว่า 20 ปี

ภาวะอุตสาหกรรมและสภาพการแข่งขันในอนาคต

สถานการณ์ในปี 2551

ภาพรวม

แม้ว่าในช่วงครึ่งแรกของปี 2551
ประเทศไทยจะต้องเผชิญกับการที่ราคาน้ำมันในตลาดโลกสูงขึ้นอย่างรวดเร็วและต่อเนื่อง
แต่เนื่องจากการส่งออกยังขยายตัวได้ดีเป็นผลให้เศรษฐกิจไทยยังเติบโตได้พอสมควรแม้จะไม่สูงมากนัก
อำนาจซื้อภายในประเทศโดยทั่วไปจึงยังคงเพิ่มขึ้น
ซึ่งส่งผลต่อเนื่องให้อุปสงค์ต่อผลิตภัณฑ์ปศุสัตว์ประเภทต่าง ๆ
และอุตสาหกรรมที่เชื่อมโยงกันคืออุตสาหกรรมอาหารสัตว์ขยายตัวตามไปด้วย
นอกจากนั้นการผลิตและส่งออกผลิตภัณฑ์ไก่เนื้อที่ขยายตัวได้ดีก็ช่วยทำให้เกิดความต้องการอาหารสัตว์เพิ่มมากขึ้น
และนำไปสู่การเติบโตของธุรกิจการผลิตอาหารสัตว์เช่นกัน
อย่างไรก็ตามอุปสรรคสำคัญที่ขัดขวางการเติบโตของธุรกิจอาหารสัตว์ในปี 2551
ก็คือการที่เศรษฐกิจของประเทศไทยยังต้องเผชิญกับปัญหาหลายประการโดยเฉพาะอย่างยิ่งการขาดเสถียรภาพทางการเมืองซึ่งทำให้นักลงทุนขาดความเชื่อมั่น
นอกจากนั้นการสูงขึ้นของราคาน้ำมันในตลาดโลกก็ส่งผลให้ต้นทุนการผลิตและต้นทุนการขนส่งต้องปรับตัวสูงขึ้นด้วยจนนำไปสู่การปรับขึ้นราคาของสินค้าและบริการต่าง
ๆ อย่างกว้างขวาง และทำให้อำนาจซื้อของประชาชนลดลง
การสูงขึ้นของราคาน้ำมันนี้ยังมีผลทางอ้อมทำให้วัตถุดิบอาหารสัตว์สำคัญคือข้าวโพดและถั่วเหลืองมีราคาสูงขึ้นด้วยเนื่องจากมีการนำไปใช้ในการผลิตพลังงานทดแทนอันได้แก่แก๊สโซฮอล์และไบโอดีเซลมากขึ้นจนเกิดความขาดแคลน
ปัญหาเหล่านี้ก่อให้เกิดผลกระทบทั้งทางตรงและทางอ้อมต่ออุตสาหกรรมอาหารสัตว์ในประเทศไทยและเป็นอุปสรรคต่อการเติบโตของธุรกิจอาหารสัตว์โดยรวม

ในปี 2551 ความต้องการอาหารสัตว์ในประเทศไทย มีปริมาณรวมทั้งสิ้นประมาณ 12,553,582 ตัน
เพิ่มขึ้นจากปี 2550 ร้อยละ 8.43
โดยธุรกิจการเลี้ยงสัตว์ที่มีความต้องการอาหารสัตว์สูงสุดก็คือการเลี้ยงไก่เนื้อซึ่งมีความต้องการอาหารสัตว์คิดเป็นสัดส่วนร้อยละ
29.13 ของความต้องการรวม รองลงไปคือธุรกิจการเลี้ยงสุกรขุนและไก่ไข่
ซึ่งมีความต้องการอาหารสัตว์คิดเป็นสัดส่วนร้อยละ 25.97 และร้อยละ 12.77
ของความต้องการอาหารสัตว์ทั้งสิ้นในปี 2551 ตามลำดับ เนื่องจากธุรกิจทั้ง 3
นี้มีความต้องการรวมกันคิดเป็นสัดส่วนกว่าร้อยละ 67 ของความต้องการอาหารสัตว์ในแต่ละปี
การเติบโตของธุรกิจเหล่านี้จึงเป็นแรงผลักดันสำคัญที่นำไปสู่ความก้าวหน้าของธุรกิจการผลิตอาหารสัตว์ด้วย
แต่ในทางกลับกันถ้าธุรกิจเหล่านี้ประสบปัญหา
ก็จะทำให้ธุรกิจการผลิตอาหารสัตว์ต้องเผชิญกับปัญหาเช่นกันโดยไม่อาจหลีกเลี่ยงได้
ด้วยเหตุนี้การที่ผลิตภัณฑ์ไก่เนื้อยังสามารถขยายการส่งออกได้ดีในปี 2551
จึงช่วยทำให้อุตสาหกรรมอาหารสัตว์ไม่ประสบปัญหารุนแรงนักและยังสามารถเติบโตขึ้นได้พอสมควร

ความต้องการอาหารสัตว์ของธุรกิจการเลี้ยงไก่เนื้อในปี 2551 มีประมาณ 3,657,139 ตัน
เพิ่มขึ้นจากปี 2550 ร้อยละ 26.41
ในขณะที่ธุรกิจการเลี้ยงสุกรขุนมีความต้องการอาหารสัตว์ประมาณ 3,259,750 ตันลดลงจากปี
2550 ร้อยละ 7.20
ส่วนธุรกิจการเลี้ยงสัตว์ที่มีความต้องการอาหารสัตว์มากเป็นอันดับสามคือการเลี้ยงไก่ไข่นั้น
มีความต้องการอาหารสัตว์ประมาณ 1,603,200 ตัน เพิ่มขึ้นจากปี 2550 ร้อยละ 20.20

ความต้องการวัตถุดิบอาหารสัตว์สำคัญ

การขยายตัวของธุรกิจการผลิตอาหารสัตว์ตามแนวโน้มการเติบโตของธุรกิจการเลี้ยงสัตว์
ทำให้เกิดความต้องการวัตถุดิบเพื่อใช้ในการผลิตอาหารสัตว์เพิ่มขึ้นตามมา
โดยเฉพาะอย่างยิ่งความต้องการวัตถุดิบอาหารสัตว์ที่เป็นส่วนประกอบหลักของอาหารสัตว์ส่วนใหญ่
ซึ่งได้แก่ ข้าวโพด กากถั่วเหลือง และปลาป่น
วัตถุดิบเหล่านี้แม้ว่าจะสามารถผลิตได้ภายในประเทศแต่เนื่องจากความต้องการที่มีเพิ่มมาก
ประกอบกับประสิทธิภาพการผลิตที่ค่อนข้างต่ำในการผลิต

วัตถุดิบบางประเภท เช่นถั่วเหลืองซึ่งนำมาทำเป็นกากถั่วเหลือง
และปลาป่นซึ่งวัตถุดิบในประเทศส่วนใหญ่มีโปรตีนต่ำกว่าที่ต้องการเพื่อใช้ในการผลิตอาหารสัตว์
ทำให้การผลิตวัตถุดิบเหล่านี้ไม่สามารถขยายตัวสนองตอบต่อความต้องการได้
และเกิดความจำเป็นต้องนำเข้าจากต่างประเทศเป็นจำนวนมากในแต่ละปี
อย่างไรก็ตามนโยบายของรัฐบาลซึ่งผ่อนปรนในการนำเข้าและมีความแน่นอนไม่เปลี่ยนแปลงบ่อย ๆ
ก็ช่วยให้ผู้ผลิตอาหารสัตว์วางแผนการผลิตและการนำเข้าวัตถุดิบได้อย่างเหมาะสม
ซึ่งช่วยป้องกันปัญหาผลกระทบจากความผันผวนของราคาวัตถุดิบอาหารสัตว์ได้มาก

1.  ข้าวโพดเลี้ยงสัตว์

ในปี 2551 ความต้องการข้าวโพดเลี้ยงสัตว์เพื่อใช้ในธุรกิจการผลิตอาหารสัตว์มีปริมาณทั้งสิ้น
ประมาณ 4,964,225.90 ตัน เพิ่มขึ้นจากปี 2550 ร้อยละ 15.98
ความต้องการในระดับนี้สูงกว่าปริมาณผลิตภายในประเทศทำให้จำเป็นต้องมีการนำเข้าไม่ต่ำกว่า 1
แสนตันในปี 2551

เพื่อคุ้มครองเกษตรกรผู้ปลูกข้าวโพด
การนำเข้าข้าวโพดเลี้ยงสัตว์จากต่างประเทศต้องเป็นไปตามเงื่อนไขที่รัฐบาลกำหนดคือ
ถ้าเป็นการนำเข้าในโควต้าจะต้องนำเข้าจากประเทศสมาชิก WTO ในช่วงระหว่าง 1 มีนาคม ถึง
30 มิถุนายน 2551 โดยองค์การคลังสินค้าเท่านั้น และจำกัดโควตาการนำเข้าไว้ไม่เกิน 54,700
ตัน

ส่วนถ้าเป็นการนำเข้านอกโควตานั้นจะไม่จำกัดปริมาณและช่วงเวลาการนำเข้า
แต่ต้องเป็นตามหลักการดังนี้

-   การนำเข้าจากประเทศสมาชิก WTO เสียอากรนำเข้าร้อยละ 73
    และค่าธรรมเนียมพิเศษตันละ 180 บาทการนำเข้าจากประเทศสมาชิกเขตการค้าเสรีอาเซียน
    (AFTA) เสียอากรนำเข้าร้อยละ 5

-   การนำเข้าจากประเทศกัมพูชา ลาว
    และพม่าภายใต้ยุทธศาสตร์ความร่วมมือทางเศรษฐกิจอิรวดี-เจ้าพระยา-แม่โขง
    (Ayeyawady-ChaoPhraya-Mekhong Economic Cooperation Strategy: ACMECS)
    และภายใต้มาตรการสิทธิพิเศษทางภาษีศุลกากรอาเซียน (ASEAN Integration System
    of Preferences: AISP) เสียอากรนำเข้าร้อยละ 0
    โดยผู้นำเข้าต้องขึ้นทะเบียนไว้กับกระทรวงการต่างประเทศและต้องปฏิบัติตามหลักเกณฑ์และเงื่อนไขที่กำหนดได้แก่
    การรายงานปริมาณนำเข้า การใช้ และจำหน่าย

-   การนำเข้าตามความตกลง FTA ไทย-ออสเตรเลีย กำหนดโควตา 6,332.21
    ตันซึ่งการนำเข้าในโควตาจะเสียอากรนำเข้าร้อยละ 16
    และให้องค์การคลังสินค้าเท่านั้นเป็นผู้นำเข้า
    โดยกำหนดระยะเวลานำเข้าตามโควตาระหว่างวันที่ 1 มีนาคม ถึง 30 มิถุนายน 2551
    ส่วนการนำเข้านอกโควตาทำได้เสรีไม่จำกัดปริมาณและช่วงเวลานำเข้า
    แต่ต้องเสียอากรนำเข้าในอัตราร้อยละ 65.70

-   การนำเข้าจากนิวซีแลนด์ตามข้อตกลง FTA
    ไทย-นิวซีแลนด์และการนำเข้าจากญี่ปุ่นตามข้อตกลงหุ้นส่วนเศรษฐกิจไทย-ญี่ปุ่น (JTEPA)
    กำหนดอากรนำเข้าร้อยละ 0

2.  กากถั่วเหลือง

ความต้องการกากถั่วเหลืองเพื่อใช้ในธุรกิจการผลิตอาหารสัตว์ในปี 2551 มีประมาณ 3,012,260
ตัน เพิ่มขึ้นจากปี 2550 ร้อยละ 10.65
ซึ่งสูงเกินกว่าปริมาณผลิตกากถั่วเหลืองภายในประเทศที่เป็นผลพลอยได้ของอุตสาหกรรมการสกัดน้ำมันถั่วเหลืองเป็นอันมาก
ทำให้ต้องนำเข้าจากต่างประเทศ โดยแหล่งนำเข้าสำคัญคือ อาร์เจนตินา บราซิล สหรัฐอเมริกา
และอินเดีย

ในปี 2551 รัฐบาลกำหนดนโยบายนำเข้ากากถั่วเหลืองไว้ดังนี้

-   การนำเข้าจากประเทศสมาชิกองค์การการค้าโลก (WTO)
    กำหนดโควต้าให้ผู้มีสิทธินำเข้ากากถั่วเหลืองตามที่รัฐบาลกำหนด อาทิ
    สมาคมผู้ผลิตอาหารสัตว์ไทย สมาคมผู้ผลิตไก่เพื่อส่งออกไทย
    และสมาคมส่งเสริมผู้ใช้วัตถุดิบอาหารสัตว์
    เป็นต้นสามารถนำเข้ากากถั่วเหลืองจากประเทศสมาชิกองค์การการค้าโลกภายใต้เงื่อนไขการเปิดตลาดการค้าได้ไม่จำกัดปริมาณและช่วงเวลาการนำเข้า
    โดยเสียอากรนำเข้าเพียงอัตราร้อยละ 4
    แต่ถ้าเป็นผู้นำเข้าที่ไม่ได้อยู่ในกลุ่มที่ได้รับสิทธินี้และนอกโควต้า
    ก็จะต้องเสียอากรขาเข้าสูงถึงอัตราร้อยละ 119
    อย่างไรก็ตามผู้ได้รับสิทธินำเข้าก็ต้องยอมรับเงื่อนไขด้วยว่าจะรับซื้อกากถั่วเหลืองที่ผลิตจากเมล็ดถั่วเหลืองภายในประเทศทั้งหมดของโรงงานสกัดน้ำมันพืชในราคาไม่ต่ำกว่ากิโลกรัมละ
    9.85 บาท ณ หน้าโรงงาน โดยต้องทำสัญญาไว้กับกระทรวงพาณิชย์
    และกระทรวงเกษตรและสหกรณ์เพื่อผูกมัดว่าจะปฏิบัติตามเงื่อนไขข้างต้น

-   การนำเข้าจากประเทศสมาชิกเขตการค้าเสรีอาเซียน (AFTA)
    สามารถทำได้โดยเสรีไม่จำกัดปริมาณและช่วงเวลานำเข้า โดยเสียอากรนำเข้าร้อยละ 5

-   การนำเข้าจากประเทศออสเตรเลียและนิวซีแลนด์ตามข้อตกลงการค้าเสรี (FTA)
    และจากญี่ปุ่นตามข้อตกลงหุ้นส่วนเศรษฐกิจไทย-ญี่ปุ่น (JTEPA)กำหนดอากรนำเข้าร้อยละ 0

-   การนำเข้าจากประเทศอื่นนอกเหนือจาก 3 กรณีข้างต้น
    ทำได้เสรีไม่จำกัดปริมาณและช่วงเวลาการนำเข้า
    แต่ก็จะต้องเสียอากรขาเข้าสูงขึ้นเป็นอัตราร้อยละ 6
    และยังต้องเสียค่าธรรมเนียมพิเศษอีกตันละ 2,519 บาทด้วย

3.  ปลาป่น

ในปี 2551 ความต้องการปลาป่นเพื่อเป็นวัตถุดิบอาหารสัตว์มีประมาณ 564,602.2 ตัน
เพิ่มขึ้นจากปี 2550 ประมาณร้อยละ 2.99
และเนื่องจากปริมาณผลิตในประเทศไม่เพียงพอจึงจำเป็นต้องนำเข้า
โดยที่การนำเข้าปลาป่นชนิดโปรตีน 60%
ขึ้นไปนั้นไม่มีเงื่อนไขการจำกัดปริมาณนำเข้าหรือกำหนดว่าต้องนำเข้าเฉพาะในช่วงเวลาใด
แต่จะกำหนดอัตราภาษีขาเข้าแตกต่างตามแหล่งการนำเข้าดังนี้

-   การนำเข้าจากประเทศสมาชิกเขตการค้าเสรีอาเซียนจะเสียอากรขาเข้าอัตราร้อยละ 5

-   การนำเข้าตามข้อตกลงการค้าเสรีไทย-นิวซีแลนด์ และไทย-ออสเตรเลีย
    เสียอากรขาเข้าอัตราร้อยละ 6

-   การนำเข้าตามข้อตกลงการค้าเสรีอาเซียน-จีน (ACFTA) เสียอากรขาเข้าร้อยละ 8

-   การนำเข้าทั่วไปจะต้องเสียอากรขาเข้าอัตราร้อยละ 10 และอากรพิเศษอีกร้อยละ 50
    ของอากรนำเข้า(รวมเป็นอากรนำเข้าทั้งสิ้นร้อยละ 15)

ส่วนในกรณีการนำเข้าปลาป่นโปรตีนต่ำกว่า 60%
นั้นต้องขออนุญาตนำเข้าโดยกำหนดอัตราภาษีขาเข้าแตกต่างกันตามแหล่งที่มาดังนี้

-   การนำเข้าตามข้อตกลงการค้าเสรีไทย-ออสเตรเลีย เสียอากรขาเข้าอัตราร้อยละ 3

-   การนำเข้าตามข้อตกลงการค้าเสรีอาเซียน-จีน (ACFTA) เสียอากรขาเข้าร้อยละ 5

-   การนำเข้าทั่วไปจะต้องเสียอากรขาเข้าอัตราร้อยละ 6

ในกรณีปลาป่นทุกชนิดโปรตีนที่นำเข้าตามข้อตกลงหุ้นส่วนเศรษฐกิจไทย-ญี่ปุ่น (JTEPA)
เสียอากรนำเข้าร้อยละ 8.33 ถ้านำเข้าในช่วงเดือนมกราคม-มีนาคม 2551
แต่ถ้านำเข้าในช่วงเมษายน-ธันวาคม 2551 เสียอากรนำเข้าร้อยละ 6.67

แนวโน้มปี 2552

จากการคาดคะเนว่าภาวะเศรษฐกิจของประเทศไทยในปี 2552
จะชะลอตัวลงค่อนข้างมากและการที่ตลาดส่งออกสำคัญของไทยอันได้แก่ สหรัฐอเมริกา สหภาพยุโรป
และญี่ปุ่นประสบปัญหาเศรษฐกิจถดถอย ทำให้ธุรกิจการเลี้ยงสัตว์จะต้องปรับลดการผลิตลง
ซึ่งย่อมส่งผลให้ความต้องการอาหารสัตว์ลดลงตามไปด้วย
ทั้งนี้คาดหมายได้ว่าปริมาณความต้องการอาหารสัตว์ในปี 2552 จะมีทั้งสิ้นราว 12,050,467 ตัน
ลดลงจากปี 2551 ร้อยละ 4.01
จากปริมาณความต้องการรวมนี้อาจแยกเป็นความต้องการวัตถุดิบอาหารสัตว์ที่สำคัญได้ว่า
มีความต้องการปลาป่น 556,020.7 ตัน กากถั่วเหลือง 2,902,691.5 ตัน ข้าวโพดเลี้ยงสัตว์
4,787,562.2 ตัน และปลายข้าว 1,086,655.0 ตัน

ธุรกิจการเลี้ยงไก่เนื้อยังคงมีความต้องการอาหารสัตว์สูงเป็นอันดับ 1 โดย คาดว่าในปี 2552
จะมีความต้องการประมาณ 3,558,298 ตัน คิดเป็นร้อยละ 29.53
ของปริมาณความต้องการอาหารสัตว์ทั้งหมด
ส่วนความต้องการอาหารสัตว์รองลงไปนั้นเป็นในธุรกิจการเลี้ยงสุกรขุนและไก่ไข่
ซึ่งคาดว่าจะมีประมาณ 3,009,000 ตัน และ1,482,000 ตัน คิดเป็นร้อยละ 24.97 และร้อยละ
12.30 ของปริมาณความต้องการอาหารสัตว์ทั้งหมดในปี 2552 ตามลำดับ

ความต้องการอาหารสัตว์ในระดับนี้ ทำให้คาดได้ว่าจำเป็นต้องนำเข้าวัตถุดิบอาหารสัตว์
โดยเฉพาะอย่างยิ่ง กากถั่วเหลือง ปลาป่น และข้าวโพด จากต่างประเทศไม่น้อยกว่าในปี 2551
ที่ผ่านมา
ซึ่งถ้าวิเคราะห์จากแนวโน้มการกำหนดมาตรการเกี่ยวกับการนำเข้าวัตถุดิบอาหารสัตว์ของทางการแล้ว
ก็คาดหมายได้ว่ามาตรการดังกล่าวนี้จะไม่แตกต่างไปจากปี 2551 มากนัก

อาจสรุปได้ว่า ความก้าวหน้าและศักยภาพที่จะเติบโตต่อไปของธุรกิจการผลิตอาหารสัตว์ในปี 2552
นั้นขึ้นอยู่กับปัจจัยที่คาดว่าจะมีผลทั้งทางบวกและทางลบต่อธุรกิจอาหารสัตว์ดังต่อไปนี้

ปัจจัยทางบวก

-   แม้เศรษฐกิจของประเทศไทยจะเติบโตอัตราค่อนข้างต่ำในปี 2552
    ซึ่งทำให้ความต้องการบริโภคผลิตภัณฑ์ปศุสัตว์ภายในประเทศลดลงแต่ก็คาดหมายว่าปัญหาการเมืองที่คลี่คลายลงไปบ้างในระดับหนึ่งจะช่วยให้เศรษฐกิจไทยชะลอตัวลงไม่มากนัก
    นอกจากนั้นการส่งออกผลิตภัณฑ์ปศุสัตว์สำคัญคือไก่เนื้อที่คาดว่าจะชะลอตัวลงเพียงเล็กน้อยจะช่วยให้ความต้องการอาหารสัตว์ยังมีมากพอสมควร
    ส่งผลให้อุตสาหกรรมการผลิตอาหารสัตว์ไม่ได้รับผลกระทบรุนแรงนักจากการชะลอตัวของภาวะเศรษฐกิจโลก

-   แนวโน้มลดลงของราคาน้ำมันเนื่องจากอัตราเติบโตของเศรษฐกิจโลกชะลอตัวลงมากและประชากรของประเทศที่ใช้น้ำมันเป็นปริมาณมากเช่นสหรัฐฯ
    มีอำนาจซื้อลดลง ทำให้ต้นทุนการผลิตอาหารสัตว์และราคาวัตถุดิบไม่สูงขึ้นมาก

-   นโยบายของรัฐบาลเกี่ยวกับมาตรการนำเข้าวัตถุดิบอาหารสัตว์
    ซึ่งมีจุดมุ่งหมายเพื่อช่วยธุรกิจการเลี้ยงสัตว์มากยิ่งขึ้น
    ทำให้อุตสาหกรรมการผลิตอาหารสัตว์ได้ประโยชน์ตามไปด้วย

ปัจจัยทางลบ

-   แม้ว่าการนำเข้าวัตถุดิบอาหารสัตว์สำคัญ จะเป็นไปอย่างเสรีมากขึ้นแล้วในปัจจุบัน
    แต่รัฐบาลก็ยังคงกำหนดมาตรการที่เป็นข้อจำกัดอยู่อีกไม่น้อย
    ทำให้ต้นทุนการผลิตอาหารสัตว์สูงกว่าที่ควรจะเป็น
    และส่งผลกระทบต่อศักยภาพการแข่งขันของผลิตภัณฑ์ปศุสัตว์ต่าง ๆ จากประเทศไทยด้วย

-   อุปสงค์ต่อวัตถุดิบอาหารสัตว์ในตลาดโลกที่มีมากกว่าอุปทาน
    อาจเป็นผลทำให้ราคาวัตถุดิบเหล่านี้เพิ่มสูงขึ้น จนเป็นอุปสรรคต่ออุตสาหกรรมอาหารสัตว์ได้

-   อำนาจซื้อของผู้บริโภคทั้งภายในประเทศและในต่างประเทศที่เป็นตลาดส่งออกหลักของไทยมีแนวโน้มลดลงจากการที่เศรษฐกิจของประเทศไทยและเศรษฐกิจโลกมีแนวโน้มชะลอตัว
    การบริโภคที่ลดน้อยลงนี้กระทบรุนแรงต่อการเติบโตของอุตสาหกรรมการเลี้ยงสัตว์และอุตสาหกรรมอาหารสัตว์

ประมาณการความต้องการอาหารสัตว์ในประเทศไทยปี 2550- 2552 

 หน่วย : ตัน 

+-----------+--------+---------+--------+--------+---------+---------+
| ป         | 2550   |         | 2551*  |        | 2552**  |         |
| ระชากรสัตว์ |        |         |        |        |         |         |
+-----------+--------+---------+--------+--------+---------+---------+
|           | ปริมาณ  | สัดส่วน   | ป      | สัดส่วน  | ปริมาณ   | สัดส่วน   |
|           |        |         | ริมาณอา |        |         |         |
|           | อา     | (ร้อยละ) | หารสัตว์ | (      | อ       | (ร้อยละ) |
|           | หารสัตว์ |         |        | ร้อยละ) | าหารสัตว์ |         |
+-----------+--------+---------+--------+--------+---------+---------+
| ไก่เนื้อ     | 2,8    | 24.99   | 3,6    | 29.13  | 3,      | 29.53   |
|           | 92,970 |         | 57,139 |        | 558,298 |         |
| ไก่พ่อแม่พันธุ์ |        | 3.93    |        | 4.58   |         | 4.65    |
|           | 4      |         | 5      |        | 559,944 |         |
| ไก่ไข่เล็กรุ่น | 55,414 | 5.16    | 75,568 | 5.29   |         | 5.51    |
|           |        |         |        |        | 663,650 |         |
| ไก่ไข่ให้ไข่  | 5      | 11.52   | 6      | 12.77  |         | 12.30   |
|           | 97,285 |         | 63,650 |        | 1,      |         |
| ไก        |        | 0.16    |        | 0.16   | 482,000 | 0.17    |
| ่ไข่พ่อแม่พันธุ์ | 1,3    |         | 1,6    |        |         |         |
|           | 33,800 | 30.34   | 03,200 | 25.97  | 20,000  | 24.97   |
| สุกรขุน     |        |         |        |        |         |         |
|           | 18,720 | 7.09    | 20,000 | 6.30   | 3,      | 6.17    |
| สุกรพันธุ์    |        |         |        |        | 009,000 |         |
|           | 3,5    | 1.64    | 3,2    | 2.01   |         | 2.09    |
| เป็ดเนื้อ    | 12,565 |         | 59,750 |        | 744,000 |         |
|           |        | 0.14    |        | 0.17   |         | 0.18    |
| เป็ดพันธุ์    | 8      |         | 7      |        | 252,000 |         |
|           | 20,260 | 30.34   | 90,500 | 1.04   |         | 1.08    |
| เป็ดไข่     |        |         |        |        | 21,900  |         |
|           | 1      | 2.68    | 2      | 2.83   |         | 2.95    |
| โคนม      | 89,907 |         | 52,000 |        | 130,000 |         |
|           |        | 6.86    |        | 5.74   |         | 5.58    |
| กุ้ง        | 16,425 |         | 21,900 |        | 355,875 |         |
|           |        | 4.47    |        | 4.01   |         | 4.83    |
| ปลา       | 1      |         | 1      |        | 672,000 |         |
|           | 17,000 |         | 30,000 |        |         |         |
|           |        |         |        |        | 581,800 |         |
|           | 3      |         | 3      |        |         |         |
|           | 10,433 |         | 55,875 |        |         |         |
|           |        |         |        |        |         |         |
|           | 7      |         | 7      |        |         |         |
|           | 94,700 |         | 20,000 |        |         |         |
|           |        |         |        |        |         |         |
|           | 5      |         | 5      |        |         |         |
|           | 17,577 |         | 04,000 |        |         |         |
+-----------+--------+---------+--------+--------+---------+---------+
| รวม       | 11,5   | 100.00  | 12,5   | 100.00 | 12,     | 100.00  |
|           | 77,056 |         | 53,582 |        | 050,467 |         |
+-----------+--------+---------+--------+--------+---------+---------+

ที่มา : สมาคมผู้ผลิตอาหารสัตว์ไทยและการประมาณการ

* ประมาณการ

** พยากรณ์

ประมาณการความต้องการวัตถุดิบอาหารสัตว์

เปรียบเทียบระหว่างปี 2550-2552

 หน่วย : ตัน 

+-----------------+----------------+----------------+-----------------+
| วัตถุดิบ           | 2550           | 2551*          | 2552**          |
+-----------------+----------------+----------------+-----------------+
| ปลาป่น           | 548,211.9      | 564,602.2      | 556,020.7       |
|                 |                |                |                 |
| กากถั่วเหลือง      | 2,722,282.4    | 3,012,260.0    | 2,902,691.5     |
|                 |                |                |                 |
| ข้าวโพด          | 4,280,190.8    | 4,964,225.9    | 4,787,562.2     |
|                 |                |                |                 |
| ปลายข้าว         | 1,192,288.8    | 1,157,730.0    | 1,086,655.0     |
+-----------------+----------------+----------------+-----------------+

ที่มา : สมาคมผู้ผลิตอาหารสัตว์ไทยและการประมาณการ

* ประมาณการ

** พยากรณ์

สายธุรกิจอาหารแปรรูป

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

นโยบายการตั้งราคาขายผลิตภัณฑ์ของบริษัท ขึ้นอยู่กับปัจจัยของภาวะราคาเนื้อไก่ในประเทศ
แต่เนื่องจากเนื้อไก่ที่ซื้อจากบริษัทแม่เพียงแห่งเดียว ทำให้บริษัทสามารถประมาณการต้นทุน
รวมทั้งสามารถควบคุมคุณภาพของวัตถุดิบได้ ทำให้บริษัทสามารถที่จะแข่งขันกับคู่แข่งได้

ลักษณะของลูกค้า แบ่งออกเป็น 3 กลุ่มดังนี้

กลุ่มที่ 1 ลูกค้าตลาดสด

กลุ่มที่ 2 ลูกค้าต่างจังหวัด

กลุ่มที่ 3 ห้างสรรพสินค้าทั่วไป

กลุ่มลูกค้าเป้าหมาย

ผู้บริโภคในประเทศทั่วไป ที่นิยมรับประทานไส้กรอก และพ่อค้าคนกลาง

การจำหน่ายและช่องทางการจำหน่าย

ผลิตภัณฑ์ของบริษัท จีเอฟ ฟูดส์ จำกัด จัดจำหน่ายในกรุงเทพฯ และต่างจังหวัด เช่น จังหวัดชลบุรี
พิษณุโลก และเชียงใหม่ เป็นต้น ภายใต้เครื่องหมายการค้าของบริษัท
โดยที่ผู้ซื้อจะเป็นห้างสรรพสินค้า และพ่อค้าคนกลาง

สายธุรกิจไก่ปู่ย่าพันธุ์

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

บริษัทไม่ต้องใช้กลยุทธ์ในการแข่งขัน เนื่องจากขายลูกไก่พ่อแม่พันธุ์ให้กับบริษัทที่เกี่ยวข้องกัน คือ
บริษัท กรุงไทยอาหารสัตว์ จำกัด (มหาชน) และบริษัท ฟาร์มกรุงไทย จำกัด

ลักษณะของลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ บริษัทที่เกี่ยวข้องกัน

การจำหน่ายและช่องทางการจำหน่าย

บริษัทจัดจำหน่ายเพียงช่องทางเดียว คือ บริษัทที่เกี่ยวข้องกัน

3.3 การจัดหาผลิตภัณฑ์หรือบริการ

สายธุรกิจชำแหละและแปรรูปเนื้อไก่

วัตถุดิบไก่เนื้อทั้งหมดซื้อมาจากบริษัท เอ็ม.เค.เอส. ฟาร์ม จำกัด ซึ่งเป็นบริษัทย่อยของบริษัท โดยที่บริษัทมีโรงงานชำแหละไก่เพียง 1 โรง ตั้งอยู่ที่จังหวัดสมุทรปราการ ในปี 2551 บริษัทมีกำลังการผลิตเท่ากับ 123,000 ตัน

ผลกระทบต่อสิ่งแวดล้อม

ธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง 

สายธุรกิจโรงฟักไข่

บริษัทซื้อไก่พ่อแม่พันธุ์ ในส่วนพันธุ์ไก่ไข่นั้นซื้อมาจากต่างประเทศ เพื่อนำมาผลิตลูกไก่ไข่ ส่วนพันธุ์ไก่เนื้อซื้อจากบริษัทที่เกี่ยวข้องกัน เพื่อนำมาผลิตลูกไก่เนื้อ โดยมีฟาร์มไก่ไข่ จำนวน 1 ฟาร์มและฟาร์มไก่เนื้อจำนวน 5 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี ในปี 2551 บริษัทมีกำลังการผลิตเท่ากับ 72 ล้านตัวในส่วนของลูกไก่เนื้อ ส่วนลูกไก่ไข่บริษัทมีกำลังการผลิตเท่ากับ 6 ล้านตัว

ผลกระทบต่อสิ่งแวดล้อม

ธุรกิจโรงฟักไข่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจฟาร์มเลี้ยงไก่เนื้อ

บริษัทรับซื้อลูกไก่ ซึ่งเป็นวัตถุดิบจากบริษัทที่เกี่ยวข้องกัน คือบริษัท ฟาร์มกรุงไทย จำกัด
ส่วนอาหารที่ใช้เลี้ยงไก่ ก็ซื้อมาจากบริษัทที่เกี่ยวข้องกันเช่นกัน คือบริษัท กรุงไทยอาหารสัตว์ จำกัด
(มหาชน) ปัจจุบันบริษัทมีฟาร์มเลี้ยงไก่ทั้งหมด 10 ฟาร์ม ซึ่งตั้งอยู่ที่จังหวัดชลบุรี
โดยมีกำลังการผลิตในปี 2551 เท่ากับ 47 ล้านตัว

ผลกระทบต่อสิ่งแวดล้อม

ธุรกิจฟาร์มเลี้ยงไก่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจอาหารสัตว์

บริษัทซื้อวัตถุดิบ เช่น ข้าวโพด กากถั่วเหลือง โปรตีนจากพืชอื่น และส่วนผสมอาหารสัตว์
ทั้งในประเทศและต่างประเทศ ทั้งนี้ขึ้นอยู่กับปริมาณผลผลิตในประเทศและราคาเป็นสำคัญ
บริษัทประสบปัญหาการขาดแคลนวัตถุดิบที่ใช้ในการผลิตอาหารสัตว์
เนื่องจากผลผลิตในประเทศมีปริมาณไม่เพียงพอต่อความต้องการ เช่น ข้าวโพด และกากถั่วเหลือง
เป็นต้น ทำให้ต้องพึ่งพิงการนำเข้าจากต่างประเทศ นอกจากนี้บริษัทยังมีข้อจำกัดในการจัดหาวัตถุดิบ
อาทิ มาตรการการกำหนดโควต้า มาตรการด้านราคา และมาตรการด้านภาษี

ปัจจุบันบริษัทมีโรงงานอาหารสัตว์ทั้งหมด 3 โรง ซึ่งผลิตอาหารสัตว์บก 1 โรงงาน
และอาหารสัตว์น้ำ 2 โรงงาน ซึ่งโรงงานทั้ง 3 แห่ง ตั้งอยู่ในบริเวณเดียวกัน
คือที่จังหวัดสมุทรปราการ โดยมีกำลังการผลิตรวมในปี 2551 เท่ากับ 460,000 ตัน นอกจากนี้
บริษัท กำลังก่อสร้างโรงงานอาหารสัตว์แห่งใหม่ ที่ อ.บ้านบึง จ.ชลบุรี มีกำลังการผลิตเต็มที่
512,000 ตัน โดยใช้งบประมาณการสร้าง ประมาณ 800 ล้านบาท
ซึ่งคาดว่าจะสามารถเปิดดำเนินงานได้ภายในเดือน กุมภาพันธ์ 2552 นี้

ผลกระทบต่อสิ่งแวดล้อม

ธุรกิจอาหารสัตว์ มีผลกระทบต่อสิ่งแวดล้อม ดังนั้นบริษัทได้มีมาตรการป้องกันไม่ให้เกิดกลิ่นและควัน
ฟุ้งกระจายไปรบกวนบริเวณใกล้เคียง ในปีที่ผ่านมา
บริษัทไม่ประสบปัญหาการร้องเรียนจากบริเวณใกล้เคียง

สายธุรกิจอาหารแปรรูป

วัตถุดิบเนื้อไก่ ซื้อจากบริษัทแม่ คือบริษัท จีเอฟพีที จำกัด (มหาชน) เพียงแห่งเดียว
ดังนั้นจึงไม่ประสบปัญหาการจัดหาวัตถุดิบ โรงงานผลิตไส้กรอกนี้ตั้งอยู่ที่จังหวัดสมุทรปราการ ในปี
2551 มีกำลังการผลิตเท่ากับ 5,000 ตัน

ผลกระทบต่อสิ่งแวดล้อม

ธุรกิจการผลิตไส้กรอก ไม่มีผลกระทบต่อสิ่งแวดล้อมมากนัก
แต่เนื่องจากการผลิตไส้กรอกจะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจไก่ปู่ย่าพันธุ์

บริษัทนำเข้าไก่ปู่ย่าพันธุ์จากต่างประเทศ เพื่อผลิตลูกไก่พ่อแม่พันธุ์ โดยขายให้กับบริษัท
ฟาร์มกรุงไทย จำกัด และบริษัท กรุงไทยอาหารสัตว์ จำกัด (มหาชน) ซึ่งเป็นบริษัทที่เกี่ยวข้องกัน
โดยในปี 2551 บริษัทมีกำลังการผลิตลูกไก่พ่อแม่พันธุ์เท่ากับ 750,000 ตัว โดยมีฟาร์มเลี้ยงไก่ 6
ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี

ผลกระทบต่อสิ่งแวดล้อม

ธุรกิจฟาร์มเลี้ยงไก่ปู่ย่าพันธุ์ เพื่อผลิตลูกไก่พ่อแม่พันธุ์ ไม่มีผลกระทบต่อสิ่งแวดล้อมมากนัก
ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

3.4 งานที่ยังไม่ได้ส่งมอบ

-ไม่มี-